Kuusalu keskkooli hoolekogu

koosoleku protokoll

27. detsembril 2004.a

Koosolek algas: 18.40

Koosolek lõppes: 20.40

Osalesid: Enn Kirsman, Andres Kirsila, Tago Toomingas, Ene Rahurand, Külli Peet (lastevanemate esindajad), Taimi Palu, Jüri Rebane (õpetajate esindajad);

Puudusid: Sten Valdmaa (õpilaste esindaja), Kalmer Märtson (valla esindaja).

Kutsutud: Aleksander Ardel (kooli direktor)

Päevakord:

1. Hoolekogu esimehe ja aseesimehe valimine

2. Rein Kippari ettepan kust lastevanemate nõukoja moodustamisest

3. 2004.a majandusvaldkond

4. Kooli 2005. aasta eelarve projekti tutvustus

5. Kooli uue arengukava tutvustus

6. Kooli 250. aastapäeva tähistamisest

7. Kooli detailplaneeringu eskiisist

1. Hoolekogu esimehe ja aseesimehe valimine

Enn Kirsman tutvustas kahe hoolekogu koosoleku vahel toimunud arenguid – mitmed lapsevanemate esindajad loobusid hoolekogu liikme kohast, üldkoosolek esitas uued nimed, vallavalitsus kinnitas uue hoolekogu koosseisu, paslik valida uus juhatus.

Jüri Rebane esitas hoolekogu esimehe kandidaadiks Enn Kirsmani.

Enn Kirsman esitas hoolekogu aseesimehe kandidaadiks Taimi Palu

Otsustati: 

· Valida hoolekogu esimeheks Enn Kirsman ja aseesimeheks Taimi Palu

2. Rein Kippari ettepanekust lastevanemate nõukoja moodustamisest

Enn Kirsman tutvustas lapsevanem Rein Kippari ettepanekut taastada kunagi koolis tegutsenud “lastevanemate komitee”, milles osaleksid kõikide klasside lapsevanemate esindajad.

Otsustati: 

· moodustada Kuusalu keskkooli 32 liikmeline lastevanemate nõukoda, nõukotta esitatakse igast klassist üks lapsevanem, kes valitakse klassi lastevanemate koosolekul; soovitavalt ei esinda klassi lapsevanemaid Kuusalu kooli töötajad; üks lapsevanem võib esindada vaid ühte klassi;

· lisaks klasside esindajatele kuuluvad nõukotta kõik hoolekogu liikmed;

· nõukoja tööst võtab hääleõigusega osa kooli ametiühingu usaldusisik;

· nõukoja kooskäimise sagedus – vähemalt üks kord õppeveerandis;

· nõukoja koosolekud on avalikud, selle toimumisest teavitatakse kooli kodulehe kaudu;

· nõukoja otsused on hoolekogule soovituslikud;

· nõukoja täpsema töökorra projekti esitab hoolekogu esimees hoolekogu järgmiseks koosolekuks

· klasside ettepanekud lastevanemate nõukoja liikmete kohta hiljemalt 20. märtsiks.

3. Direktori aruanne 2004. aasta majandustulemustest

Kuulati direktori aruannet:

· Koolil on ainuke õpilaskodu Harjumaal – 23 kohta, neist 14 riiklikul finantseerimisel;

· Suvel renoveeriti õpilaskodu koridor ja toad, sisustati 2003. aastal ostetud mööbliga;

· Õpilaskodu puhketuba sai uue sisustuse;

· Söökla tagaruumid ja võimla said värvitud;

· Võimla põrandat osaliselt värviti;

· Uue osa klassiruumid remonditi, osades klassides vahetatakse uuesti valgustus – renoveerimise maksumus ca 2 MEEK;

· Õpetajate tuba sai uue mööbli;

· Kooli pumbajaama maja renoveeriti;

· Kool sai uue parkla, mis peab hakkama teenindama lisaks koolile ka staadionit, spordikompleksi ja ujulat, võimalik, et parkla kõrvale tuleb ka uus ühendvalla vallamaja;

· Söökla sai mõned uued masinad;

· Arvutiklass töötab õhtuti kella 19-ni;

· Füüsika ja ajalooklassid said pimenduskardinad;

· Koolis töötavad palju huviringe, lisaks spordiklubid, mis töötavad MTÜ-dena;

· 20 last on koduõppel;

· õppevahendite soetamiseks riigilt 60 tuh. kr, valla vahenditest lisandus 40 tuh. kr sh. keraamikaahi, õmblusmasinaid, frees, saag jms, kõrgushüppe matt.

Otsustati:

· Võtta esitatud informatsioon teadmiseks. Kiita kooli juhtkonna tegevus kooli majanduselu korraldamisel heaks.

4. Kuusalu keskkooli 2005.a eelarve projekti tutvustus

Kuulati Aleksander Ardelit, kes tutvustas kooli poolt valda esitatud 2005. aasta eelarve taotlust (läbinud volikogus esimese lugemise):

· küsitud on 5 koridori remondiks, sh ka uue osa koridori aknad;

· vana osa tütarlaste käsitöö klassi akende vahetuseks;

· õpetajate riietehoiu uuendamine;

· telefonikeskjaama täiustamine;

· tiibklaveri soetamine aulasse;

· õpilaskodule uue mööbli, mikrolaineahi ja veekeetja ostmiseks;

· 4 tuh. krooni teatri ühiskülastusteks;

· tuletõrje signalisatsiooni täiendamine – 2006. aastast rakendub vastav nõue;

· õppevahendeid 98 tuh. kr eest – prioriteetsed valdkonnad: tööõpetuse 2 treipinki, joonistusvahendeid, uued klassitahvlid, mõned markeritahvlid, kehalise kasvatuse inventar;

· Kuusalu kooli majanduskulude eelarve projekt ilma pedagoogilise personali töötasudeta (läbinud volikogus esimese lugemise) on 2 713,9 tuh. krooni;

· Õpilaskodu majandamiskulude eelarve projekt (läbinud volikogus esimese lugemise) on 228,4 tuh. krooni;

Otsustati:

· Võtta esitatud informatsioon teadmiseks

· Toetada kooli juhtkonna taotlust sotsiaalpedagoogi ametikoha sisseseadmiseks

· Toetada koolilehe toimetuse ettepanekut leida 2005. aasta eelarvest vahendeid koolilehe välja andmiseks summas ca 5000 krooni

5. Kuusalu keskkooli uue arengukava tutvustus

Direktor tutvustas kooli uue arengukava projekti.

Otsustati:

· Võtta esitatud informatsioon teadmiseks

· Kiita kooli arengukava projekt heaks

· Võtta teadmiseks et kooli hoolekogu liikmetel on võimalik teha ettepanekuid arengukava täiendamiseks, neid arvestatakse arengukava uuendamisel

6. Kooli aastapäeva tähistamisest

Direktor tutvustas kooli juhtkonna plaane kooli juubelisünnipäeva tähistamiseks

Otsustati:

· Võtta teadmiseks, et esialgsete kavade kohaselt toimub kooli 250. aastapäev toimub 2005. aasta 21. oktoobril

· Vilistlastele kehtestatakse osalustasu, mille eest saab osaleja pastaka, voldiku ja programmi;

· Juubeliks ilmub kooli ajalooraamat, mille väljaandmiseks kogutakse lisaks koolieelarvele raha fondidest, sponsoritelt jne;

· Soovitada avaldada juubeliks almanahh kooli õpilastöödest;

· Toota mõned kooli sümboolikaga meened (tassid, T-särgid, vms), mida oleks osalejatel võimalik osta;

7. Kooli detailplaneeringu eskiisprojektist

Hoolekogu liikmed tutvusid detailplaneeringu eskiisprojektiga.

Otsustati:

· Võtta detailplaneeringu projekt praeguses staadiumis teadmiseks;

· Täiendada eskiisprojekti laste mänguväljaku rajamise võimalusega kooli lähedusse;

Koosolekut juhatas ja protokollis

Enn Kirsman

